ועדת הפנים והגנת הסביבה, כנסת 25, פרוטוקול מספר 93, 2023-06-28 00:00

יעקב אשר: בוקר טוב, אני פותח את ישיבת הוועדה

יעקב אשר:  על סדר היום: הצעת חוק התכנון והבנייה (תיקון מס' 142) (דיון בהחלטות ועדות משנה), התשפ"ג-2023, הכנה לקריאה שנייה ושלישית

יעקב אשר:  פ/853/25 של חבר הכנסת אלי דלל

יעקב אשר:  מאחר וחבר הכנסת דלל לא נמצא איתנו כאן עקב קורונה, אנחנו נשמע אותו באמצעות הטלפון והווטסאפ

יעקב אשר:  בבקשה, חבר הכנסת דלל

אליהו דלל: בוקר טוב ליו"ר הוועדה ולכל חברי הוועדה

אליהו דלל:  זאת הצעת חוק שתביא לייעול בנושא תכנון ובנייה, ותקצר תהליכים

אליהו דלל:  שמעתי הרבה מאוד תגובות חיוביות הן מצד ועדות התכנון וגם מצד התאחדות הקבלנים

אליהו דלל:  אני מעריך שזה יקצר בין חודשיים עד חצי שנה

אליהו דלל:       ראינו כל מיני תופעות של חברי ועדת משנה, שמשיקולים זרים או משיקולים אחרים לוקחים חלק מתוך הסעיפים שכבר אושרו, ומעבירים אותם לוועדות מקומיות, וזה תהליך שמסרבל

אליהו דלל:  לכן הבאתי את הצעת החוק, שלא ניתן על ידי חבר מועצה אחד להעביר את זה למועצה מקומית, אלא על ידי שני נציגים עם שתי חתימות וזה תוך עשרה ימים

אליהו דלל:  אם יהיו שתי חתימות כאלה, אפשר יהיה להעביר; אם לא, כל ההחלטות שהתקבלו בוועדת המשנה על ידי מהנדס העיר וחברי מועצת העיר – יתקבלו

יעקב אשר: אכן כך

יעקב אשר:  דנו בזה לפני האישור בקריאה הראשונה

יעקב אשר:  שמענו את נציגי הממשלה, שמענו את הח"כים שהיו כאן

יעקב אשר:  אדוני היועץ המשפטי, האם היו הערות או דברים שביקשנו להוסיף?     

תומר רוזנר: לא

תומר רוזנר:  הצעת החוק התגבשה כבר לקראת הקריאה הראשונה במובן הזה, שהחובה להגיש לדיון חוזר במליאת הוועדה המקומית, כאשר מדובר בשניים, תחול על חברי הוועדה המקומית

תומר רוזנר:  לעומת זאת, נציגים בעלי דעה מייעצת שהם נציגים חיצוניים לוועדה, גם אחד יוכל להגיש ולבקש דיון חוזר

תומר רוזנר:  אני חושב שכדאי שנקריא

אליהו דלל: נכון, נכון

רעות בינג: תיקון אחד שנוגע לוועדה המרחבית, שאם יש נציג אחד של רשות מקומית, הוא יכול לבקש לבד

אליהו דלל: אמת

יעקב אשר: יש הערות לנציגי משרדי הממשלה שנוכחים פה? אין התנגדות

יעקב אשר:  זה גם ישפר את הגנת הסביבה המקומית

משה סולומון: אם אפשר לאחל בריאות לחבר הכנסת דלל

משה סולומון:  יושב-ראש הוועדה איחל, וגם אנחנו

יעקב אשר: היא רוצה לאחל לך בריאות בשם מרכז השלטון המקומי

משה סולומון: אני חושבת שבשם כל הנוכחים בחדר

יעקב אשר: אנחנו נקבל את זה כהסתייגות שהתקבלה

אליהו דלל: תודה רבה

יעקב אשר: בבקשה, גברתי היועצת המשפטית, להקריא את נוסח הצעת החוק

רעות בינג: הצעת חוק התכנון והבנייה (תיקון מס' 142) (דיון בהחלטות ועדות משנה), התשפ"ג–2023     תיקון סעיף 18

רעות בינג: 	1

רעות בינג:  בחוק התכנון והבנייה, התשכ"ה–1965 (להלן – החוק העיקרי), בסעיף 18(ז) – 

רעות בינג: במקום "כל חבר הוועדה המקומית או נציג כאמור רשאי לדרוש בכתב, תוך שבעה ימים מיום קבלת ההחלטה לידיו, שיתקיים במליאת הוועדה המקומית דיון בעניין; הדרישה תכלול את פרטי הנימוקים", יבוא: 

רעות בינג: הסיפה החל במילים "הוגשה דרישה כאמור" תסומן כפסקה (3)

רעות בינג:      תיקון סעיף 19

רעות בינג:  	2

רעות בינג:  בסעיף 19(א1)(2) לחוק העיקרי –  

רעות בינג: בפסקת משנה (ג), בסופה יבוא "ונוסף על המנויים בסעיף 18(ז)(2), גם חבר הוועדה המקומית שהוא נציג יחיד בה של רשות מרחבית רשאי לדרוש בכתב, בתקופה כאמור באותו סעיף, שיתקיים במליאת הוועדה המקומית דיון בעניין; הדרישה תכלול את פרטי הנימוקים

רעות בינג: "     

יעקב אשר: הוגשו לנו מספר הסתייגויות, ואנחנו נצביע עליהן

תומר רוזנר: אני מבין שחברי הכנסת ביקשו מאדוני - - -     

יעקב אשר: הם ביקשו שלא להציג את ההסתייגויות, ורק לדון בהן בהיעדרם, כדי שיוכלו לנצל את זמנם לענייני קואליציה-אופוזיציה במליאה

יעקב אשר:       אם כך, נצביע על כל ההסתייגויות כמקשה אחת

תומר רוזנר: רק נאמר את קבוצות המסתייגים

רעות בינג: קבוצת יש עתיד והעבודה – 5 הסתייגויות; ישראל ביתנו – 10 הסתייגויות; המחנה הממלכתי – 23

יעקב אשר: אם כך, נעמיד להצבעה את כל ההסתייגויות כמקשה אחת

יעקב אשר:  מי בעד ההסתייגויות, מי נגד

יעקב אשר: ההסתייגויות לא אושרו

יעקב אשר: אם כך, ההסתייגויות הוסרו פה אחד

יעקב אשר:       עכשיו נעלה להצבעה נוסח הצעת החוק – הצעת חוק התכנון והבנייה (תיקון מס' 142) (דיון בהחלטות ועדות משנה), על פי נוסח הוועדה כפי שהוקרא

יעקב אשר:  מי בעד, מי נגד

יעקב אשר: הצעת החוק אושרה

יעקב אשר: הצעת החוק התקבלה

יעקב אשר:  ברכות לחבר הכנסת דלל, ורפואה שלמה

יעקב אשר:  אנחנו מחכים לעוד הצעות טובות שבאות מבוגרי השלטון המקומי

אליהו דלל: תודה, מי כמוך מכיר את זה

אליהו דלל:  תודה רבה, אדוני, תודה רבה לחברי הוועדה

יעקב אשר: אני רוצה לנצל את סיום הדיון ולאחל הצלחה לסגן יושב-ראש מטה התכנון הלאומי, יקיר הוועדה, עורך הדין בני ארביב

יעקב אשר:  אני מבקש ממנו שאחד התנאים שלי שיקבל את ברכת הדרך שלנו, הוא שימשיך להגיע לוועדות כי אנחנו צריכים אותו כאן איתנו לסיעור המוחות

יעקב אשר:  הרבה מאוד הצלחה בשקט שלך

יעקב אשר:  יש אנשים שאפשר – אני לא יודע אם מותר לי להחמיא לאיש ציבור – אבל יש אנשים שלא גבה ליבם ולא רמו עיניהם

יעקב אשר:  השקט שלהם והידע שלהם והמקצועיות שלהם, אלה הדברים המובילים עם המזג הטוב

יעקב אשר:  בשם כולם, אני חושב, לא רק אחד שנמצא פה כרגע כי אנחנו לא בהרכב, אין אחד שלא מעריך את היכולות שלך וזה דבר טוב וחשוב למדינת ישראל

יעקב אשר:  שיהיה לך בהצלחה ושיהיה לנו בהצלחה

יעקב אשר:       אנחנו מחכים למה שדיברנו, לקחת את חוק התכנון והבנייה – אני מבין שאתה אמון על ההובלה של זה, גם על פי ההחלטות שעדכנו אותי רפי אלמליח ונתן יונתן – שהולכים פעם אחת ולתמיד לעשות fresh לחוק תכנון והבנייה, שהוא מימי אנו באנו, שחי מלבנה על לבנה על לבנה

יעקב אשר:  אחת ככה ואחת ככה

יעקב אשר:  כדי להבין את החוק, צריך להיות לא רק מהנדס אלא צריך להיות גאון

יעקב אשר:  כשפנו אליי, אמרתי שאני כוועדה, יחד עם הייעוץ המשפטי וצוות הוועדה, ניקח את הנושא הזה ימים ולילות, ולילות וימים – זה ייקח זמן, אבל אנחנו ניקח את האתגר הזה

יעקב אשר:  לדעתי זאת תהיה נקודת מפנה חשובה מאוד בנושא כל כך חשוב של תכנון ובנייה

יעקב אשר:  כמה שפחות רגולציה, יותר בהירות, יותר נגישות

יעקב אשר:  זה יעזור גם לרשויות המקומיות וזה יעזור גם ליזמים

יעקב אשר:  זה יעזור לכל דבר ועניין

יעקב אשר:  אם כך, אנחנו באמת נותנים לך את ברכת הדרך

יעקב אשר:  סיימנו את הדיון, העברנו את החוק ותודה רבה לכולם

יעקב אשר:  שיהיה יום טוב, הישיבה נעולה, כמובן